**Al-Jazari** eller *Abū al-'Iz Ibn Ismā'īl ibn al-Razāz al-Jazarī* arabisk: بديع الزمان أَبُو اَلْعِزِ بْنُ إسْماعِيلِ بْنُ الرِّزاز الجزري‎. Kurdisk: *Ebûlîz Cizîrî.* (født 1136 - død 1206) var en oppfinner, kunstner, mekanisk ingeniør, matematiker og håndverker fra Cizre i dagens sørlige Tyrkia. Han virket i islams gullalder (middelalderen) er mest kjent for å ha gitt ut boka *Kitáb fí ma'rifat al-hiyal al-handasiyya* («Bok om kunnskap innen oppfinnsom mekanikk») i 1206, hvor han beskrev over 100 mekaniske innretninger hvor 80 av dem var ulike oppfinnsomme triks, sammen med instruksjoner på hvordan de kunne konstrueres.

Biografi
--------

Lite er kjent om al-Jazari, og det mest er utledet fra hans bok om mekaniske innretninger. Han har navn etter det området han ble født, byen Jazirat ibn Umar. Som hans far før ham fungerte han som sjefsingeniør ved Artuklupalasset, hvor mardingrenen av det tyrkiske herskerdynastiet artukidene styrte hele østlige Anatolia som vasaller av zangidene i Mosul. Han ble født i byen Tor, som i dag er lokalisert i distriktet Cizre i dagens sørøstlige Tyrkia, nær Syria.

al-Jazari var en del av en tradisjon av håndverkere og var således en mer praktisk ingeniør enn en oppfinner. som synes å ha vært «mer interessert i håndverket nødvendig for å konstruere innretningene enn teknologien som lå bak dem» og hans maskiner var vanligvis «satt sammen ved forsøk og feil enn teoretisk beregning.» Hans *Bok om kunnskap innen oppfinnsom mekanikk* synes å ha vært ganske populær da den opptrer i et stort antall manuskriptavskrifter, og han forklarer gjentatte ganger at han har kun beskrevet innretninger som han har bygget på egen hånd. I henhold til forfatteren Otto Mayr minner bokens stil om en moderne «gjør-det-selv»-håndbok.

En del av hans innretninger var inspirert av tidligere konstruksjoner, slik som en av hans store vannklokker. Den var basert på en tilsvarende av Pseudo-Arkimedes. Han omtalte også påvirkningen fra brødrene Banu Musa for sin fontene, Al-Saghani som kilden bak formgivningen av hans stearinlysklokke, og Hibat Allah ibn al-Husayn for sin automatisert, musikalske instrument. Al-Jazari fortsetter med å beskrive forbedringer han gjorde på arbeidet til sine forgjengere, og beskriver et antall innretninger, teknikker og komponenter som er originale oppfinnelser som ikke opptrer i verkene til andre.

Referanser
----------

1. ↑  Hill, Donald Routledge (mai 1991): «Mechanical Engineering in the Medieval Near East» i: *Scientific American*, s. 64-69 (se også Donald Routledge Hill: Mechanical Engineering Arkivert 25. desember 2007 hos Wayback Machine.)
2. ↑  Bavê zanistiya robot û sîbernîteyê El Cizîrî Arkivert 31. mai 2012 hos Wayback Machine.
3. ↑  Hill, Donald R. i *Dictionary of scientific biography*, 15, suppl. I, s. 254.
4. ↑  Tibbetts, G. R. (1975): "Review: Donald R. Hill, *The Book of Knowledge of Ingenious Mechanical Devices (Kitab fi ma'rifat al-hiyal alhandasiyya)*, by Ibn al-Razzaz al-Jazari", Bulletin of the School of Oriental and African Studies (University of London) **38** (1): 151–153 [152], doi:10.1017/S0041977X00047182
5. ↑  Mayr, Otto (1970): *The Origins of Feedback Control*, MIT Press, ISBN 0-262-13067-X. s. 32–33,
6. ↑  Hassan, Ahmad Y.: *al-Jazari And the History of the Water Clock* Arkivert 8. februar 2014 hos Wayback Machine. history-science-technology
7. ↑  Banu Musa, Donald Routledge Hill (1979): *The book of ingenious devices (Kitāb al-ḥiyal)*, Springer, s. 21–2, ISBN 90-277-0833-9

Eksterne lenker
---------------

* (en) Al-Jazari – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** Deutsche Biographie **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** ULAN **·** CiNii
 |